CELEX: C2004/094/68
Language: el
Date: 2004-04-17 00:00:00
Title: Υπόθεση C-104/04: Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε την 1η Μαρτίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/30
            
         Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε την 1η Μαρτίου 2004
   (Υπόθεση C-104/04)
   (2004/C 94/68)
   Η Επιτροπή των Ευρωπαϊκών Κοινοτήτων, εκπροσωπούμενη από τους J.-F. Pasquier και M. Shotter, με τόπο επιδόσεων στο Λουξεμβούργο, άσκησε την 1η Μαρτίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Γαλλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να αναγνωρίσει ότι η Γαλλική Δημοκρατία, μη θεσπίζοντας τις νομοθετικές, κανονιστικές ή διοικητικές διατάξεις που είναι αναγκαίες προκειμένου να συμμορφωθεί προς τα άρθρα 3, παράγραφος 2, και 8, παράγραφος 1, σε συνδυασμό με το παράρτημα της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997 (1), παρέβη τις υποχρεώσεις που υπέχει από την εν λόγω οδηγία·
            
         
               2.
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Οι τροποποιήσεις που έγιναν στον γαλλικό κώδικα ταχυδρομείων και τηλεπικοινωνιών δεν καταργούν την αιτίαση σχετικά με τη μη συμφωνία της υποχρεωτικής συνεισφοράς στην έρευνα και την ανάπτυξη προς τις επιταγές της οδηγίας. Πράγματι, ο κώδικας αυτός επιβάλλει στους ενδιαφερόμενους επιχειρηματίες να συμβάλλουν στην έρευνα και στην ανάπτυξη των τηλεπικοινωνιών εντός της Ευρωπαϊκής Ενώσεως με ελάχιστο ετήσιο ποσό ισοδύναμο προς το 5 % των επενδύσεών τους. Η υποχρέωση όμως αυτή δεν περιλαμβάνεται στον εξαντλητικό κατάλογο των προϋποθέσεων που συνδέονται με τις άδειες εκμεταλλεύσεως και δεν εμπίπτουν σε καμιά κατηγορία των προϋποθέσεων που περιλαμβάνονται στο παράρτημα της οδηγίας.
   
      (1)  Οδηγία του Ευρωπαϊκού Κοινοβουλίου και του Συμβουλίου, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών (EE. L 117, της 07.05.1997, σ. 15).